[{"text_idx": "#000005", "text": "Mae nifer y gofalwyr ifanc yn y Deyrnas Gyfunol yn bedair gwaith mwy na\u2019r hyn a gydnabyddir yn swyddogol (BBC, 2010). Ymhob cymuned mae yno arwyr ifanc nad ydynt yn cael y clod haeddiannol. Mae pob gofalwr ifanc yn wahanol, ond dyma ychydig o enghreifftiau o\u2019r pethau y maen nhw\u2019n gorfod eu gwneud bob dydd:"}, {"text_idx": "#000007", "text": "Ond yn aml iawn yr her fwyaf ydi poeni am y rhiant / brawd neu chwaer sydd yn eu gofal, a phobl eraill ddim yn deall. Coeliwch neu beidio gall gofalwyr ifanc ffynnu gyda chydnabyddiaeth a chefnogaeth. Er eu bod wedi hen arfer a\u0302 bod yn gyfrifol a chyflawni pethau, yn anffodus mae gormod ohonynt yn methu a\u0302 chyflawni eu potensial ac maen nhw\u2019n gallu teimlo\u2019n unig iawn."}, {"text_idx": "#000008", "text": "Roedd gofalwyr ifanc wedi gofyn am gerdyn adnabod fel bod athrawon, gweithwyr iechyd proffesiynol a siopwyr yn gwybod fod ganddyn nhw gyfrifoldebau pwysig."}, {"text_idx": "#000009", "text": "Mewn ymateb i\u2019r cais mynegodd y Dirprwy Weinidog dros Iechyd a Gwasanaethau Cymdeithasol, Julie Morgan, ei hymrwymiad i\u2019r fenter hon i ddosbarthu cerdyn adnabod cenedlaethol i ofalwyr ifanc yn dilyn Ymchwiliad Pwyllgor Iechyd, Gofal Cymdeithasol a Chwaraeon y Cynulliad i Ddeddf Gwasanaethau Cymdeithasol a Llesiant 2014 a\u2019i heffaith ar ofalwyr, yn ogystal a\u0302 mynd i\u2019r afael a\u0302\u2019r tair blaenoriaeth genedlaethol ar gyfer gofalwyr yng Nghymru."}, {"text_idx": "#000010", "text": "Yma yng ngogledd Cymru ffurfiwyd partneriaeth ranbarthol i ddatblygu a lansio\u2019r cerdyn adnabod, gyda\u2019r nod o fedru cynnig mwy i ofalwyr ifanc, rhoi gwell cydnabyddiaeth iddynt a\u2019u galluogi i ddefnyddio\u2019r cerdyn ledled y chwe sir. Daeth yr awdurdodau lleol, Bwrdd Iechyd Prifysgol Betsi Cadwaladr, y darparwyr Gweithredu dros Blant, Gwasanaeth Gwybodaeth i Ofalwyr Gogledd-ddwyrain Cymru a Credu/Gofalwyr Ifanc WCD at ei gilydd i weithio a\u0302 chriw o ofalwyr ifanc wrth gyflwyno\u2019r cynllun cenedlaethol yn lleol."}, {"text_idx": "#000013", "text": "Adnabod gofalwyr ifanc \u2013 plentyn neu unigolyn ifanc deunaw oed neu iau sy\u2019n byw yng NghymruCydnabod mor bwysig yw eu ro\u0302l a\u2019r effaith y gall ei gael ar eu bywydau a\u2019u llesiantCodi ymwybyddiaeth o ofalwyr ifanc yn eu cymunedau lleol, ymysg eu cyfoedion ac ymhlith y gweithwyr proffesiynol y gallent ddod mewn cysylltiad a\u0302 hwy, fel meddygon teulu, Nyrsys Ardal, fferyllfeydd, ysgolion, sefydliadau addysg bellach ac yn y blaenHelpu gofalwyr ifanc i gael y gefnogaeth iawn ar yr adeg iawn, gan gynnwys eu cyfeirio at wasanaethau cynnal."}, {"text_idx": "#000014", "text": "Bydd y cerdyn adnabod yn ffordd syml a rhwydd o roi gwybod i athrawon, fferyllwyr a meddygon teulu, staff mewn siopau a gwasanaethau cymunedol fel canolfannau hamdden a chludiant cyhoeddus eu bod yn gofalu am rywun. Bydd hefyd yn eu helpu i arfer eu hawliau o dan Ddeddf Gwasanaethau Cymdeithasol a Llesiant (Cymru) 2014, gan gynnwys yr hawl i gael asesiad o anghenion fel gofalwyr."}, {"text_idx": "#000015", "text": "Gall gofalwyr ifanc ddewis cael y cerdyn ar sawl gwahanol ffurf, gan gynnwys un plastig maint cerdyn credyd, strapen i\u2019w rhoi o amgylch eu harddwrn, a fersiwn digidol ar ffurf ap ffo\u0302n symudol. Bydd y gofalwyr yn rhydd i ddewis beth bynnag sydd fwyaf hwylus iddynt ar sail eu hoedran ac ati."}, {"text_idx": "#000016", "text": "Os ydych chi\u2019n adnabod rhywun a fyddai\u2019n elwa ar gael Cerdyn Adnabod Gofalwyr Ifanc, neu sydd eisiau siarad a\u0302 rhywun am eu swyddogaeth ofalu, cysylltwch a\u0302:"}, {"text_idx": "#000019", "text": "Dewch o hyd i Gartrefi Gofal yng Nghymru sy\u2019n diwallu\u2019ch anghenionchi.Canolbwynt ar anabledd a salwchYN EISIAU: Cynrychiolwyr GofalwyrGofalwyr ifanc sy\u2019n gofalu am oedolion a\u0302 phroblemau iechyd meddwlPlant nad ydyn nhw\u2019n mynd i\u2019r ysgolCynhwysiant Digidol"}, {"text_idx": "#000022", "text": "Gofalwyr ifanc sy\u2019n gofalu am oedolion a\u0302 phroblemau iechyd meddwlPlant nad ydyn nhw\u2019n mynd i\u2019r ysgolCynhwysiant Digidol"}]